Kesäpäivänhattu

Kesäpäivänhattu eli karheapäivänhattu (Rudbeckia hirta) on mykerökukkaiskasvilaji, jota viljellään kesäkukkana. Se on kaksivuotinen tai lyhytikäinen perenna. Se kasvaa 30–80 senttimetriä korkeaksi. Mykeröiden laitakukat ovat vaalean–kirkkaankeltaisia, toisinaan tummakuvioisia ja mykerön kehräkukat mustanruskeita. Kesäpäivänhattu esiintyy alkuperäisenä Pohjois-Amerikassa lähes koko Yhdysvaltojen ja Kanadan alueella. Laji on levinnyt muun muassa Eurooppaan.United States Department of Agriculture (USDA), National Plant Germplasm System: Rudbeckia hirta L.  Viitattu 1.1.2022. Suomessa kesäpäivänhattua on esiintynyt Etelä-Suomessa 1900-luvulla paikoitellen uustulokkaana viljely- ja joutomailla ja myöhemmin harvoin lisäksi puutarhakarkulaisena.

 Lähteet 

 Aiheesta muualla 
 Suomen Lajitietokeskus: Kesäpäivänhattu – Rudbeckia hirta

Luokka:Asterikasvit